CELEX: 62018TA0519
Language: bg
Date: 2021-06-30 00:00:00
Title: Дело T-519/18: Решение на Общия съд от 30 юни 2021 г. — Global Silicones Council и др./ECHA (REACH — Изготвяне на списък с идентифицирани вещества за възможно включване в приложение XIV към Регламент (ЕО) № 1907/2006 — Вписване на октаметилциклотетрасилоксан (D4), декаметилциклопентасилоксан (D5) и додекаметилциклохексасилоксан (D6) в този списък — Членове 57 и 59 от Регламент № 1907/2006 — Приложение XIII към Регламент № 1907/2006 — Значимост на данните — Явна грешка в преценката — Пропорционалност)

16.8.2021   
            
            
               BG
            
            
               Официален вестник на Европейския съюз
            
            
               C 329/17
            
         
      Решение на Общия съд от 30 юни 2021 г. — Global Silicones Council и др./ECHA
      (Дело T-519/18) (1)
      
      (REACH - Изготвяне на списък с идентифицирани вещества за възможно включване в приложение XIV към Регламент (ЕО) № 1907/2006 - Вписване на октаметилциклотетрасилоксан (D4), декаметилциклопентасилоксан (D5) и додекаметилциклохексасилоксан (D6) в този списък - Членове 57 и 59 от Регламент № 1907/2006 - Приложение XIII към Регламент № 1907/2006 - Значимост на данните - Явна грешка в преценката - Пропорционалност)
      (2021/C 329/20)
      Език на производството: английски
      
         Страни
      
      
         Жалбоподатели: Global Silicones Council (Вашингтон, окръг Колумбия, Съединени щати) и 6 други жалбоподатели, чиито имена са посочени в приложение към решението (представители: R. Cana и D. Abrahams, адвокати)
      
         Ответник: Европейска агенция по химикали (представители: M. Heikkilä, W. Broere и A. Hautamäki)
      
         Встъпила страна в подкрепа на жалбоподателите: American Chemistry Council, Inc. (ACC) (Вашингтон) (представители: K. Nordlander и C. Grobecker, адвокати)
      
         Встъпили страни в подкрепа на ответника: Федерална република Германия (представители: J. Möller, D. Klebs, S. Heimerl и S. Costanzo), Европейска комисия (представители: L. Haasbeek и R. Lindenthal)
      
         Предмет
      
      Искане на основание член 263 ДФЕС за пълната или частична отмяна на решението на ECHA от 27 юни 2018 г. за вписване на октаметилциклотетрасилоксан (D4), декаметилциклопентасилоксан (D5) и додекаметилциклохексасилоксан (D6) в списъка с идентифицирани вещества за възможно включване в приложение XIV към Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 2006 г., стр. 1; Специално издание на български език, 2007 г., глава 13, том 60, стр. 3).
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Global Silicones Council и останалите жалбоподатели, чиито имена са посочени в приложение, понасят направените от тях съдебни разноски, както и тези на Европейската агенция по химикали (ECHA).
               
            
                  3)
               
               
                  Федерална република Германия, Европейската комисия и American Chemistry Council, Inc. (ACC) понасят направените от тях съдебни разноски.
               
            
         (1)  ОВ C 399, 5.11.2018 г.